স্টাফ রিপোর্টার ॥ হবিগঞ্জে গভীররাতে সিএনজি ছিনতাইয়ের ঘটনা ঘটে। পরে পুলিশী তৎপরতায় ছিনতাইকারীরা রাস্তায় সিএনজি রেখে পালিয়ে যায়। ঘটনাটি ঘটেছে গতকাল সোমবার দিবাগত রাত ১টায় । পুলিশ সূত্রে জানা যায়, গতকাল ওই সময়ে শায়েস্তাগঞ্জ নতুনব্রীজ এলাকা থেকে যাত্রীবেশী ছিনতাইকারীরা একটি সিএনজি ভাড়া নিয়ে মিরপুর যাওয়ার উদ্দেশ্যে রওয়ানা দেয়। পথিমধ্যে বশিনা নামক স্থানে পৌছুলে ছিনতাইকারীরা চালক তাজুল ইসলামকে মারধোর করে সিএনজিটি নিয়ে পালিয়ে যায়। এসময় চালক তাজুল ইসলাম মিরপুরে পৌঁছে এলাকার লোকজনকে অবহিত করলে তারা বিষয়টি বাহুবল থানাকে অবহিত করেন। খবর পেয়ে বাহুবল থানা পুলিশ ওয়্যারলেস যোগে বিভিন্ন চেক পোষ্টে জানিয়ে দেয়। এসময় ছিনতাইকারীরা পুলিশের উপস্থিতি টের পেয়ে হবিগঞ্জ সদর থানার বৈদ্যর বাজারে সিএনজিটি রেখে পালিয়ে যায়। পরে হবিগঞ্জ সদর থানা পুলিশ ...